open-index/open-wikipedia-markdown huggingface dataset:
Could I Have This Kiss Forever

"**Could I Have This Kiss Forever**" הוא סינגל שהוקלט על ידי הזמרת-יוצרת האמריקאית ויטני יוסטון, בשיתוף עם הזמר הספרדי אנריקה איגלסיאס. השיר יצא לאור ב-10 בספטמבר 2000, כסינגל הראשון מתוך אלבום האוסף של יוסטון, .

השיר הגיע למקום השביעי במצעד הסינגלים הבריטי.

## רקע וכתיבה
השיר נכתב על ידי דיאן וורן והופק על ידי בריאן רולינג, מארק טיילור ודייוויד פוסט. השיר הוא שיר בסגנון הפופ הלטיני. בנוסף לכך, נכלל השיר באלבומו הרביעי של אנריקה איגלסיאס Enrique, שיצא קודם לכן. בצרפת זכה השיר למעמד כסף על סך מכירות של 125,000 עותקים.

בסוף שנת 2000, דורג השיר במקום ה-20 במצעד השנתי של השירים העכשוויים שהתפרסם על ידי מגזין הבילבורד.

## וידאו קליפ
הווידאו קליפ המלא שיצא עבור השיר הועלה ליוטיוב ב-16 במרץ 2014. בתחילת הקליפ, ניתן לראות את ויטני יוסטון רוקדת לבד וכך גם את אנריקה איגלסיאס. בהמשך, השניים חוברים, ורוקדים ביחד כשמאחוריהם רקדני ליווי. הווידאו קליפ בוים על ידי פרנסיס לורנס.

נכון לאוקטובר 2021, מונה הצפיות של הקליפ עומד על כ-105 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ויטני יוסטון
קטגוריה:שירי אנריקה איגלסיאס
קטגוריה:שירים באנגלית
קטגוריה:שירים שנכתבו על ידי דיאן וורן
קטגוריה:שירים שהופקו על ידי דייוויד פוסטר
קטגוריה:וידאו קליפים שבוימו על ידי פרנסיס לורנס
קטגוריה:שירים על נשיקות
קטגוריה:בלדות משנות ה-2000
קטגוריה:בלדות פופ
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
What Took You So Long?

**** (בעברית: **מה לקח לך כל כך הרבה זמן?**) הוא סינגל שהקליטה הזמרת-יוצרת הבריטית אמה בנטון, מתוך אלבום הבכורה שלה, A Girl Like Me. השיר יצא לאור ב-2 באפריל 2001, כסינגל הראשון מתוך האלבום, על ידי חברת התקליטים וירג'ין רקורדס.

השיר הגיע למקום הראשון במצעד הסינגלים הבריטי.

## רקע וכתיבה
השיר נכתב על ידי אמה בנטון, ריצ'רד סטנרד, ג'וליאן גלאגר, ג'ון תמיס ודייב מורגן והופק על ידי סטנרד וגלאגר. השיר הוא שיר בסגנון הפופ רוק, שמאפיין שירים נוספים מתוך האלבום.

בנוסף לכך, זכה השיר למעמד הכסף בבריטניה בשל סך מכירות של כ-269,737 עותקים.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של אמה בנטון ב-29 ביולי 2011, ובוים על ידי גרג מסוק. בתחילת הקליפ הולכת בנטון על כביש מהיר, תוך שהיא מחזיקה מזוודה. במשך הקליפ ניתן לראות אותה מחכה למישהו שלא מגיע.

נכון למאי 2019, מונה הצפיות של הקליפ עומד על כ-4.5 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אמה בנטון
קטגוריה:שירים באנגלית
קטגוריה:שירים שנכתבו על ידי אמה בנטון
קטגוריה:שירים על זמן
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים הבריטי
לינדזי אל

**לינדזי אליזבת אל** (באנגלית: **Lindsay Elizabeth Ell**; נולדה ב-20 במרץ 1989) היא זמרת-יוצרת קנדית, אשר פועלת בעיקר בקנדה. לינדזי אל נולדה בקלגרי, באלברטה שבקנדה, והחלה את הקריירה שלה בשנת 2003. את אלבום הבכורה שלה *Consider This*, הוציאה בשנת 2008 על ידי חברת תקליטים לא מסחרית.

בשנת 2017 הוציאה את אלבום האולפן השלישי שלה, *[[The Project]]*. האלבום זכה להצלחה רבה, והנפיק את הלהיט "Criminal" שזכה להצלחה רבה: הוא כבש את פסגת מצעד שירי הקאנטרי בסמוך לצאתו, מה שהפך אותו לשיר הסולו הנשי הראשון של זמרת קנדית שהצליח לעשות זאת מאז שנת 2008.

בהמשך, הוציאה את אלבומה הרביעי, *[[The Continuum Project]]*. האלבום זכה להצלחה נאה והצליח להיכנס למצעד האלבומים העצמאיים.

## ביוגרפיה
לינדזי אל נולדה ב-20 במרץ 1989, בקלגרי, באלברטה שבקנדה. היא החלה לנגן בפסנתר בגיל בשש, עד שבגיל מסוים התחילה לנגן בגיטרות של אביה. היא הצהירה כי הגיטרות הן חלק בלתי נפרד ממנה. בשנת 2003, התחילה את הקריירה המוזיקלית שלה באופן רשמי, כאשר הוציאה את אלבום הבכורה הלא מסחרי שלה, *Consider This*.

בגיל 10 החלה אל לכתוב שירים. במהלך הקריירה שלה כתבה אל שירים רבים, ובשנת 2020 הייתה מעורבת בהפקת אלבומה החמישי, *[[Heart Theory]]*.

## קריירה
את אלבום הבכורה הלא מסחרי שלה, *Consider This*, הוציאה לינדזי אל בשנת 2008. האלבום לא זכה להצלחה רבה. שנה לאחר מכן, הוציאה את אלבומה השני *Alone*. אלבום זה לא זכה להצלחה רבה גם כן, ובעקבות כך לקחה הפסקה מעולם המוזיקה.

לאחר עשור, הוציאה את אלבומה השלישי, *[[The Project]]*. הוא זכה להצלחה חסרת תקדים ונמכר בשבוע צאתו בארצות הברית בעשרות אלפי עותקים. מתוכו יצא הלהיט "Criminal" שזכה להצלחה חסרת תקדים כאשר כבש את פסגת מצעד שירי הקאנטרי של קנדה, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. בנוסף, יצאו מתוך האלבום שני סינגלים נוספים; "Waiting on You" ו-"Champagne". באותה השנה, הוציאה את המיני-אלבום הראשון שלה, *[[Worth the Wait]]*. המיני-אלבום זכה להצלחה מסחרית נאה.

באמצע שנת 2018, הוציאה לינדזי אל את אלבומה הרביעי, *[[The Continuum Project]]*. האלבום הצליח להיכנס למצעד האלבומים העצמאיים. מתוך האלבום לא יצאו סינגלים. בשנת 2019, הוציאה את "I Don't Love You". בשנת 2020, הוציאה את "Want Me Back". באותה השנה, הוציאה את אלבומה החמישי *[[Heart Theory]]*.

החל משנת 2022, נבחרה להגיש החל מהעונה השנייה את תוכנית המציאות "Canada's Got Talent" המבוססת על הזיכיון הבריטי "Britain's Got Talent" של סיימון קאוול.

## דיסקוגרפיה

### אלבומי אולפן
*2008: *Consider This*
*2009: *Alone*
*2017: *[[The Project]]*
*2018: *[[The Continuum Project]]*
*2020: *[[Heart Theory]]*

### מיני-אלבומים
*2017: *[[Worth the Wait]]*

## קישורים חיצוניים

* 

## הערות שוליים

*
קטגוריה:זמרות קנדיות
קטגוריה:פזמונאיות קנדיות
קטגוריה:זמרות קאנטרי
קטגוריה:זמרות-יוצרות קנדיות
קטגוריה:מנחות טלוויזיה קנדיות
קטגוריה:קנדיות שנולדו ב-1989
קטגוריה:קנדים שנולדו ב-1989
איש ללא חשיבות

**איש ללא חשיבות** (באנגלית: **A Man of No Importance**) הוא סרט דרמה קומי בריטי משנת 1994 בבימויו של סורי קרישנאמה  ובכיכובו של אלברט פיני.

## עלילה
אלפרד (אלפי) ביירן הוא רווק ידידותי בגיל העמידה, הומוסקסואל חבוי, חובב תיאטרון, שירה ואמנות, העובד ככרטיסן באוטובוס בדבלין בירת אירלנד ב-1963. אחותו מנסה לשדך לו נשים שונות, אך תשוקתו האמיתית היא מחזותיו של אוסקר ויילד, שאת אחד מהם, "סלומה", הוא מנסה להעלות בתיאטרון חובבים, ומתכנן לערוך את ההצגה בכנסייה המקומית. הוא מנסה לגייס להצגה את רובי, נהג קו האוטובוס הצעיר, בו הוא מאוהב בסתר, ואת אדל - צעירה יפה, שזה עתה עברה מן הכפר אל העיר הגדולה. משיכתו אל האמנות, אשר זוכה לזלזול מצד סביבתו השמרנית, וזהותו המינית, שנותרה חבויה שנים רבות, מביאים לתפנית אשר מאיימת על שגרת חייו.

## שחקנים
*אלברט פיני - אלפרד ביירן
*ברנדה פריקר - לילי ביירן (אחותו של אלפרד)
*מייקל גמבון - אייבור ג'יי קרני
*דייוויד קלי - בולדי
*טרה פיצג'רלד - אדל רייס
*רופוס סוול - רובי פיי
*פטריק מאלאהייד - המפקח קרסון

## ביקורת
מבקר הקולנוע האמריקאי, רוג'ר איברט, כתב : "אלפי משוחק על ידי אלברט פיני בעוד אחת מאותן הופעות שבהן פיני נכנס לדמות בנוחות כמו לנעל בית ישנה. אכן, רק הקלות והביטחון של פיני, הופכות את אלפי לאמין ביותר, שכן סיפורו של הסרט הוא מושלם יותר מהמציאות." הוא משבח את התסריט של בארי דוולין השזור באמירות שנונות ומבריקות, אך גורס כי הבמאי לא התייחס מספיק ברצינות לעלילה ולדמויות ולהוציא סצנה אחת, נמנע לגעת בקצוות המחוספסים של נושא הסרט.

דייוויד ארמסטרונג, מבקר הקולנוע של הסן פרנסיסקו אקזמינר, מציין כי בסרטו הארוך הראשון, בוחר הבמאי קרישנאמה לתת לסרט ממד עצוב ומלנכולי. לדעתו, "התפנית הפתאומית שבעלילה בסיום הסרט נראית יותר כמו משאלת לב מאשר כדרמה משכנעת. ... אבל גם אם העלילה הופכת למופרכת, עדיין אפשר להתענג על הביצועים העשירים במשחקו של אלברט פיני.

## קישורים חיצוניים

* 

## הערות שוליים

קטגוריה:סרטי 1994
קטגוריה:סרטים בריטיים
קטגוריה:סרטי להט"ב בריטיים
קטגוריה:סרטים על תיאטרון
קטגוריה:דבלין בקולנוע
Proud (שיר של תמרה טודבסקה)

**Proud** (בעברית: **גאה**) הוא שיר שנכתב על ידי רוברט ביבליוב, דראקו דימיטרוב, לזאר סווטקובסקי ובוצע על ידי תמרה טודבסקה. השיר ייצג את מקדוניה הצפונית באירוויזיון 2019 בתל אביב, ישראל.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי מקדוניה הצפונית באירוויזיון
קטגוריה:שירים עם נושאים פמיניסטיים
אצטדיון מנדיסורוצה

**אצטדיון מֵנְדיסוֹרוֹצַה** (בבסקית: **Mendizorrotza**; בספרדית: **Mendizorroza**, בבסקית נהגה מנדיסורוצה ובספרדית נהגה מנדיסורוסה) הוא אצטדיון כדורגל בעיר ויטוריה שבספרד, ומשמש כאצטדיון הביתי של קבוצת דפורטיבו אלאבס מלה ליגה. תכולת האצטדיון היא 19,840 מקומות ישיבה. האצטדיון הוא השלישי בותיקותו בספרד, והוא פעיל מעל 100 שנים מאז פתיחתו ב-1924.

## היסטוריה
נפתח ב-27 באפריל 1924, זהו אצטדיון הכדורגל השלישי בוותיקותו בכדורגל המקצועי הספרדי, לפני אל מולינון ומסטאייה.

במהלך ההיסטוריה עבר האצטדיון מספר שיפוצים. החשוב שבהם היה ההרחבה שבוצעה ב-1999, תוך יצירת יציעים חדשים בפינות להגדלת הקיבולת של האצטדיון ל-19,840 המושבים הנוכחיים.

בדצמבר 2016, הכריז נשיא, המועדון ג'וסאן קוורג'טה, על תוכנית של מודרניזציה והרחבה של האצטדיון, שתביא תביא את קיבולתו ל-28,000. בשל הבעיות הכלכליות שנגרמו על ידי מגפת הקורונה בספרד, ביוני 2020 אישר המועדון שהפרויקט יתעכב בשנה לפחות.

## גלריה

קובץ:Alavés2-2Lega2018.jpg|האצטדיון ב-2017
קובץ:Iraultza 2016-17.jpg|פנים האצטדיון ב-2016
קובץ:Vitoria - Estadio de Mendizorroza 02.JPG|האצטדיון מבחוץ
קובץ:Mendizorrotza diciembre 2021.jpg|פנים האצטדיון ב-2021


## קישורים חיצוניים

* עמוד האצטדיון, באתר של דפורטיבו אלאבס

## הערות שוליים

מנדיסורוצה
קטגוריה:דפורטיבו אלאבס
ההות'ורנס

400px|ממוזער|שמאל
**ההות'ורונס** הוא אצטדיון כדורגל בעיר וסט ברומיץ' באנגליה. האצטדיון משמש את קבוצת וסט ברומיץ' אלביון מהפרמייר ליג (הליגה הראשונה באנגליה). הוא מכיל 26,688 מקומות ישיבה.

## קישורים חיצוניים

* האצטדיון  באתר הרשמי של וסט ברומיץ' אלביון
* סיור וירטואלי באצטדיון 

קטגוריה:אצטדיוני כדורגל באנגליה
קטגוריה:וסט ברומיץ' אלביון
מורה (קמרון)

**מורה** (בצרפתית: **Mora**) היא עיירה בקמרון שנמצאת באזור הצפון הרחוק.

## גאוגרפיה
מורה ממוקמת כ-52 ק"מ מבירת האזור מרואה וכ-837 ק"מ מבירת המדינה יאונדה. בנוסף, העיירה ממוקמת כ-22 ק"מ מהגבול של קמרון עם ניגריה וכ-103 ק"מ מהגבול של קמרון עם צ'אד.

## אקלים
הטמפרטורה הממוצעת היא 28 מעלות צלזיוס. החודש הכי חם הוא מאי (33 מעלות צלזיוס). החודש הכי קר הוא אוגוסט (24 מעלות צלזיוס). כמות המשקעים הממוצעת היא 842 מילימטרים בשנה. חודש אוגוסט הוא החודש שיש בו הכי הרבה גשם (261 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## היסטוריה
דיקסון דנהאם , חייל אנגלי, חוקר מרכז-מערב אפריקה, ובסופו של דבר גם מושל סיירה לאון, ביקר במורה ב-1822–1825 כשעשה את הנסיעה שלו לאפריקה.

המצודה הגרמנית של מורה הייתה המבצר הגרמני האחרון בקמרון להיכנעות בזמן מלחמת העולם הראשונה. לאחר זמן רב תחת מצור של כוחות בעלות הברית, נכנע קפטן ארנסט פון רבן  ואנשיו לכוחות הברית ב-20 בפברואר 1916, אחרי יותר משנה לאחר ששאר הצבא הגרמני נסוג מקמרון. חיילים גרמנים רבים נמלטו למושבה הספרדית הנייטרלית ריו מוני .

ב-2015, היו במורה כ-2,500 חיילים בבסיס צבאי משותף של צ'אד, בנין, ניגריה וקמרון, אשר נלחמו נגד בוקו חראם.

## תנועה ותחבורה
מורה נמצאת ליד הכבישים הלאומיים N1 ו-N14.

## כלכלה
עיקר הפעילות הנהוגה במורה הם חקלאות, מסחר ומכירת בעלי חיים וציורי אומנות. הכותנה הוא היבול העיקרי במורה. מורה מארחת שוקים שבועיים ובעלי חיים המנקזים סוחרים מכל רחבי האזור ובעיקר מניגריה השכנה ובכך תרום באופן משמעותי במשאבים של העיירה. בנוסף, יש גם סניף בנק, בית מלון, מסעדה וסניף לשטיפת רכב.

## חינוך
נכון ל-2018, ישנם במורה 3 בתי ספר תיכוניים ציבוריים.

## קישורים חיצוניים

## הערות שוליים

קטגוריה:קמרון: ערים
ויניפג (אונייה)

א/ק "**ויניפג**" (S/S ***Winnipeg***) הייתה אוניית נוסעים ומשא צרפתית שידוע בשל הגעה לצ'ילה בשנת 1939 עם כ-2200 פליטים מספרד.

## קורותיה
האונייה נבנתה בדנקרק, צרפת, עבור חברת הספנות הצרפתית ופעלה כאוניית משא.

לאחר תחילת מלחמת האזרחים בספרד, פבלו נרודה גילה שספרדים רבים ברחו לצרפת ונמצאים במחנות מעבר בתנאים קשים. באותה תקופה הוא היה קונסול של צ'ילה בפריז. 

נשיא צ'ילה מינה אותו לארגן העברת חלק מהפליטים לצ'ילה. פבלו נרודה שכר את האונייה והתאים אותה ל-2200 נוסעים. במהלך זה פבלו נרדוה גם פעל לאיחוד משפחות שהיו מפוזרות במחנות שונות ברחבי צרפת. ב-4 באוגוסט 1939 האונייה הפליגה וב-3 בספטמבר הגיע לנמל ולפראיסו. בין הפליטים שהגיעו על הסיפון היו אנשי רוח בתחומים שונים לרבות היסטוריון לאופולדו קסטדו, עיתונאי איסידרו קורבינוס, ציירים רוסר ברו וחוסה בלמס ונוספים.

בשנת 1940 האונייה המשיכה להפליג תחת דגל של צרפת של וישי. ב-26 במאי 1941 היא נתפסה והולאמה לטובת ממשלת בריטניה. כעבור מספר חודשים היא נמכרה לחברה קנדית ושמה שונה ל"ויניפג-2". האונייה הוטבעה על ידי צוללת גרמנית ב-22 באוקטובר 1942. כל האנשים שהיו על הסיפון ניצלו.

## קישורים חיצוניים

קטגוריה:אוניות משא
קטגוריה:אוניות נוסעים
Bigger than Us

**Bigger than Us** (בעברית: **גדול מאיתנו**) הוא שיר באנגלית שנכתב והולחן על ידי לורל ברקר, אנה-קלרה פולין, ג'ון לונדוויק, ג'ונאס ת'אנדר ובוצע על ידי מייקל רייס. השיר ייצג את הממלכה המאוחדת באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי הבריטית, "Eurovision: You Decide" (מילולית - אירוויזיון: אתם מחליטים).

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:מוזיקה בריטית
קטגוריה:שירי הממלכה המאוחדת באירוויזיון
צ'ולירה

**צ'ולירה** (בצרפתית: **Tcholliré**) היא עיירה בקמרון שנמצאת באזור הצפון.

## גאוגרפיה
צ'ולירה ממוקמת כ-137 ק"מ מבירת האזור גארואה וכ-546 ק"מ מבירת המדינה יאונדה. בנוסף, העיר ממוקמת כ-158 ק"מ מהגבול של קמרון עם ניגריה, כ-106 ק"מ מהגבול של קמרון עם צ'אד וכ-173 ק"מ מהגבול של קמרון עם הרפובליקה המרכז-אפריקאית.

## אקלים
הטמפרטורה הממוצעת היא 25 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,706 מילימטרים בשנה. חודש אוגוסט הוא החודש שיש בו הכי הרבה גשם (395 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
צ'ולירה ממוקמת ליד הכביש הלאומי N13 והכביש D18.

## דת, כלכלה, תיירות ובריאות
בצ'ולירה יש מסגד, בית מרקחת, בית קולנוע, 2 ברים ובית מלון.

## קישורים חיצוניים
* 

* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
מייקל רייס

**מייקל רייס** (באנגלית: **Michael Rice**, נולד ב-25 באוקטובר 1997) הוא זמר בריטי. ייצג את הממלכה המאוחדת לאירוויזיון 2019 בתל אביב, ישראל עם השיר "Bigger than Us".

רייס ניצח בתוכנית "All Together Now" בשנת 2018. הוא גם הופיע בעונה ה-11 של The X Factor בריטניה.

## קישורים חיצוניים

* 

## הערות שוליים

קטגוריה:משתתפי אירוויזיון 2019
קטגוריה:זמרים בריטים
קטגוריה:נציגי הממלכה המאוחדת באירוויזיון
קטגוריה:בריטים שנולדו ב-1997
פרופיל מזויף

ממוזער
**פרופיל מזויף** הוא פרופיל שאינו של האדם שיצר את הפרופיל, ומכיל לדוגמה שם או תמונה של אדם אחר. פרופילים אלו נפוצים ברשתות החברתיות.

לפעמים פרופילים מזויפים אלו נועדו לאנשים פרטיים אשר רוצים להגן על פרטיותם ולא לחשוף פרטים אישיים. עם זאת, ניתן לראות שימוש נרחב בפרופילים מזויפים לטובת ניסיונות הטיית דעת הציבור במערכות בחירות פוליטיות ברחבי העולם, כולל בישראל.

"המרחב הדיגיטלי של תעמולת הבחירות הפך בשנים האחרונות למערב פרוע. בעוד שחוקי התעמולה נוקשים על העיתונות, הרדיו והטלוויזיה, באינטרנט כמעט ואין הגבלות על אופן הפרסום, על שימוש בנתונים פרטיים ועל תקצוב הפרסום. היעדר ההסדרה כבר הוכח ככזה שעלול להטות תוצאות בחירות ולהביא לשימוש של בעלי עמדות כוח בשלטון המקומי בידע שהעירייה כגוף שלטוני צוברת אודותינו."

במערכת הבחירות האחרונה בארצות הברית נעשה שימוש נרחב בפרופילים פיקטיביים רבים מונעים בידי בוטים (אוטומציה הנכתבה על ידי מתכנתים) על מנת להגיע לשימוש מקסימלי בפרופילים אלו למטרת הפוליטיות לשמם הם נוצרו, חקירה בנושא נמשכת זה יותר משנתיים בארצות הברית על מנת לאמוד את היקפה ומי עומד מאחוריה.

כחלק מההכנות למערכת הבחירות של מדינת ישראל המתוכננות לאפריל 2019 הולכים וגוברים החששות וההתראות מבכירים במערכות הביטחוניות והאמונים על מערך הבחירות מחשש להתערבות זרה וניסיון הטיית תוצאות הבחירות באמצעים הנ"ל.

## הערות שוליים

קטגוריה:פוליטיקה ותקשורת
קטגוריה:מסרים שקריים
אלכסנדר ואסיוטין

**אלכסנדר יורייביץ' ואסיוטין** (ברוסית: **Александр Юрьевич Васютин**; נולד ב־4 במרץ 1995 בסנקט פטרבורג, רוסיה) הוא כדורגלן רוסי, המשחק בעמדת השוער בקבוצת אקרון טוליאטי מליגת העל הרוסית בכדורגל.

## קריירה
### זניט
ממוזער|ואסיוטין במדי זניט, 2016.
הוא בוגר בית הספר לכדורגל "סמנה", שפעל בחסות מועדון הכדורגל זניט. הוא זומן לסגל הנבחרת הלאומית של רוסיה (עד גיל 17) למוקדמות יורו 2012, אבל לא עלה למגרש. בשנת 2013, הוא זכה בטורניר לזכר גרנטקין ובטורניר גביע סלובקיה במדי נבחרת רוסיה (עד גיל 19).

הוא צורף לקבוצת הנוער של זניט ועשה את הופעת הבכורה שלו בליגת העל הרוסית בכדורגל לנוער, ב-18 במאי 2013 במשחק המחזור ה-29 נגד וולגה ניז'ני נובגורוד (0:2). בסך הכל באליפות הנוער של רוסיה שותף ב-42 משחקים. בחודש נובמבר 2013, הוא שיחק שני משחקים בגביע אופ"א לנוער - עם אתלטיקו מדריד (3:4) ואוסטריה וינה (1:2).

### לאהטי
באוגוסט 2016 הוא הושאל לשישה חודשים למועדון ליגת העל הפינית, להאטי. ב-13 באוגוסט, במשחק הבכורה נגד PK-35, הוא עלה בהרכב הפותח ובדקה השנייה, בתוצאה 0:1, הוא הבקיע שער אחרי בעיטה חופשית כשרץ לאזור נקודת העונשין של הקבוצה היריבה. בפברואר 2017 הוארך חוזה ההשאלה לתקופה נוספת.

### סארפסבורג 08
ביולי 2018, הוא הצטרף למועדון "סארפסבורג 08" מליגת העל הנורווגית לחוזה של שנתיים וחצי והתבלט כאחד השוערים הטובים בה.

### חזרה לזניט והשאלה
ביולי 2019 חזר לקבוצת נעוריו כשנרכש תמורת 1.5 מיליון אירו על ידי זניט סנקט פטרבורג. החוזה ביניהם נחתם עד לסוף עונת 2022/2023. את הופעת הבכורה במדי זניט ערך במשחק שמינית גמר הגביע הרוסי בכדורגל ב-30 באוקטובר 2019 נגד טום טומסק. בהיעדר דקות משחק במדי זניט, בפברואר 2021 הוחלט לשלוח אותו להשאלה במועדון יורגודן מליגת העל השוודית עד 31 בדצמבר 2021. בינואר 2022 חזר לסנקט פטרבורג.

הוא הושאל למשך עונה נוספת לקבוצת יורגודן מליגת העל השוודית, שסיימה כסגנית אלופת שוודיה לעונת 2022. בנובמבר 2022 חזר שוב לזניט.
### אקרון
ביוני 2024, חתם באקרון מליגת העל הרוסית.

## תארים
;אישיים
* השוער הטוב ביותר באליפות הפינית: 2017
;קבוצתיים
*זניט
** אליפות רוסיה: 2019/20
** גביע רוסיה: 2019/20
** הסופרקאפ הרוסי: 2016, 2020

## קישורים חיצוניים

* פרופיל באתר זניט סנקט פטרבורג
* פרופיל באתר זניט-2 סנקט פטרבורג

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני זניט סנקט פטרבורג
קטגוריה:כדורגלני לאהטי
קטגוריה:כדורגלני סרפסבורג 08
קטגוריה:כדורגלני יורגודן
קטגוריה:רוסים שנולדו ב-1995
פיג'ו סוג 3

**פיג'ו סוג 3** (בצרפתית: **Peugeot Type 3**, קרויה גם: **Type 3 quadricycle**) היא מכונית קטנה ופתוחה, (קבריולה) מסוג "Runabout (car)" ,  מתוצרת יצרנית הרכב הצרפתית **[[פיג'ו]]** אשר יוצרה בין השנים 1891–1894.

בראש הייצור עמד ארמאן פז'ו.

## מאפיינים
* יוצרו 64 יחידות.
* מכונית פתוחה .
* מנוע אחורי.
* מנוע הנעה אחורית.
* "פיג'ו סוג 3" היה הדגם השני שייצרה "פיג'ו" שהורכב בו מנוע בעירה פנימית. 
* 4 מושבים (2 מושבים מול 2 מושבים, קרוי: "Vis-à-vis (carriage)" ).
* מערכת ההיגוי - מוט.

## תמונות

קובץ:110 ans de l'automobile au Grand Palais - Peugeot type 3 Vis-à-vis - 1892 - 004.jpg |"פיג'ו סוג 3", שנת 1892
קובץ:110 ans de l'automobile au Grand Palais - Peugeot type 3 Vis-à-vis - 1892 - 006.jpg |"פיג'ו סוג 3", שנת 1892
קובץ:Musée des Arts et Métiers 013.jpg |"פיג'ו סוג 3"  
קובץ:Musée des Arts et Métiers 015.jpg |"פיג'ו סוג 3" 
קובץ:Musée des Arts et Métiers 014.jpg |"פיג'ו סוג 3" 
קובץ:Le quadricycle Peugeot de Paris-Brest-Paris en 1891, piloté par Rigoulot ingénieur et Doriot contremaître.jpg |"פיג'ו סוג 3" 


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 4
* פיג'ו סוג 5
* פיג'ו סוג 15
## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מנוע אחורי
קטגוריה:דגמי מכוניות שהושקו ב-1891
קטגוריה:מכוניות צרפתיות
3
Poles Apart

"**Poles Apart**" הוא שיר שבוצע על ידי הלהקה פינק פלויד באלבומם משנת 1994, *[[The Division Bell]]*.

## מילות השיר
מילות השיר מתייחסות לחבר הלהקה לשעבר סיד בארט בבית הראשון, ולאחר מכן לרוג'ר ווטרס בבית השני, על פי המחברת השותפה פולי סמסון. בעקבות כך, בתחילת הבית השני מוזכרות המילים "Hey You", שמו של שירו המוכר של ווטרס מהאלבום The Wall.

## כוונון
השיר בוצע בכוונון DADGAD:

## הצלחה
נכון למאי 2025, מונה ההשמעות של השיר ברשת הזרמת המדיה ספוטיפיי עומד על כ-43 מיליון.

## מבצעים
* דייוויד גילמור - גיטרה, שירה, גיטרה בס וקלידים
* ניק מייסון - תופים וכלי הקשה
* ריצ'רד רייט - קלידים ושירה
* ג'ון קרין - קלידים

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים על סיד בארט
מיס תבל 1980

**מיס תבל 1980** היא תחרות מיס תבל ה-29 במספר, התחרות נערכה בסיאול שבקוריאה הדרומית.

## תוצאות
### מיקום

### שופטים
*מרגרט גרדינר
*איילין פורד
*פאולין פיליפס

## קישורים חיצוניים

*

## הערות שוליים

קטגוריה:מיס תבל
קטגוריה:תחרויות יופי ב-1980
קטגוריה:סיאול
מבצע בורמה

**מבצע בורמה** (באנגלית: **Merrill's Marauders ** - הפושטים של מריל) הוא סרט מלחמה אמריקאי משנת 1962 בבימויו של סמואל פולר עם ג'ף צ'נדלר בתפקיד הראשי.

התסריט מבוסס על הספר "הפושטים של מריל" שנכתב על ידי צ'רלטון אוגבורן ששימש כקצין קשר ביחידתו של פרנק מריל שנקראה יחידת הפשיטה 5307 וכונתה בשם "הפושטים של מריל". זאת הייתה יחידת קומנדו בסדר גודל חטיבתי שמנתה כ-3,000 לוחמים מצבא ארצות הברית שנענו לקריאתו של הנשיא רוזוולט להתנדב ליחידה מיוחדת למערכה על בורמה.

זה היה סרטו האחרון של ג'ף צ'נדלר, זמן קצר לאחר שהשלים בשנת 1961 את תפקידו בסרט הוא נפגע בגבו בעודו משחק כדורסל בחברת חיילים מן הכוחות המיוחדים של צבא ארצות הברית ששיחקו כניצבים בסרט. הוא התאשפז בבית חולים בעיר קולבר סיטי בקליפורניה לצורך ניתוח לתיקון פריצת דיסק בעמוד השדרה. מהלך הניתוח הסתבך והוא נפטר.

הסרט צולם בפיליפינים בעזרת חיילים מצבא ארצות הברית וחיילים מצבא הפיליפינים שייצגו את הלוחמים היפניים.

## תקציר העלילה
הסרט מתחיל ביומן קולנוע על נסיגת כוחות הברית מבורמה, על פגישת רוזוולט וצ'רצ'יל בקוויבק בה הוחלט על פתיחת המערכה בבורמה וכן נראה גנרל ג'וזף סטילוול עם נאומו המפורסם על התבוסה והבטחתו לחזור ולכבוש את בורמה.

בין הכוחות הפולשים לבורמה נמצאת יחידת הפשיטה 5307 המונה 3,000 לוחמי קומנדו בפיקודו של מייג'ור גנרל פרנק מריל (ג'ף צ'נדלר). הם מתחילים את הפעולה ב-4 בינואר 1944 ומתקדמים כ-200 מילים בתוך ג'ונגל לעיירה וואלאבום אותה הם כובשים לאחר קרב קשה. בראש הכוח נמצאת מחלקתו של סרג'נט סטוקסטון ("סטוק") שמחזיק את אנשיו למרות התנאים הקשים והמחלות שמפילות בהן חללים.

גנרל מריל הולך בראש הלוחמים והדוקטור (אנדרו דוגאן) מעדכן אותו על המצב הקשה של החיילים וגם בודק אותו ומזהירו כי הוא סבל בעבר מהתקף לב שיכול לחזור בגלל המתח אבל מריל מתעלם מאזהרותיו.

הלוחמים העייפים מבקשים לחזור אך למקום מגיע גנרל ג'וזף סטילוול (ג'ון הויט) ומטיל על היחידה להמשיך לתוך בורמה ולכבוש את צומת הרכבות החשוב שאזוזופ.

הלוחמים העייפים עוברים דרך קשה בתוך ביצות ולמרות עייפותם הם מצליחים לכבוש את צומת הרכבות ומקווים שיינתן להם לנוח.

גנרל סטילוול מבקש ממריל להתקדם לעבר העיר החשובה מיצ'ינה. סטוק מתנגד לרגל מצבם של האנשים ומריל מצליח לשכנע אותם למרות מצבם להמשיך לעבר מיצ'ינה. הם מתחפרים ליד מיצ'ינה ונחשפים להרעשת ארטיליריריה קשה ולמתקפת בנזאי של מאות יפנים אותם הם מצליחים להדוף.

לאחר מכן שרועים כולם מעייפות ומריל לוקה בהתקף לב ומפונה משם. לנוכח המפקד המפונה, קמים האנשים ובמאמץ אחרון הם כובשים את מיצ'ינה ואז מתפרקת היחידה. מתוך 3,000 לוחמים נשארים רק 100 כשירים.

## קישורים חיצוניים

^קדימון לסרט מבצע בורמה, באתר יוטיוב
*מבצע בורמה, באתר TCM
*מבצע בורמה, באתר "הבמה"
קטגוריה:ערכים שבהם תבנית בריטניקה אינה מתאימה
קטגוריה:סרטי 1962
קטגוריה:סרטים באנגלית
קטגוריה:סרטים אמריקאיים
קטגוריה:סרטי האחים וורנר
קטגוריה:סרטי מלחמת העולם השנייה
קטגוריה:סרטי המערכה על בורמה
קטגוריה:סרטים מבוססי ספרים
סנטו אנטוניו

**סנטו אנטוניו** (בפורטוגזית: **Santo António**) היא עיר בסאו טומה ופרינסיפה. היא משמת כבירת האזור האוטונומי פרינסיפה.

## גאוגרפיה
סנטו אנטוניו ממוקמת באי פרינסיפה, כ-163 ק"מ מבירת המדינה סאו טומה.

## היסטוריה
העיר סנטו אנטוניו נוסדה ב-1502, והייתה מרכז לגידול קני סוכר.

ב-1695 נבנה מבצר סנטו אנטוניו דה פונטה דה מינה  בפתח המפרץ של סנטו אנטוניו. המבצר והעיר עצמה נהרסו על ידי חיילים צרפתים ב-1706.

בנוסף, ב-1753–1852 הייתה סנטו אנטוניו עיר הבירה של סאו טומה ופרינסיפה הפורטוגזית .

## אקלים
הטמפרטורה הממוצעת היא 17 מעלות צלזיוס. כמות המשקעים הממוצעת היא 1,706 מילימטרים בשנה. חודש מאי הוא החודש שיש בו הכי הרבה גשם (440 מ"מ גשם), וחודש אוגוסט הוא החודש שיש בו הכי פחות גשם (27 מ"מ גשם).

## תנועה ותחבורה
כ-3 ק"מ מסנטו אנטוניו ממוקם נמל התעופה פרינסיפה (קוד יאט"א: PCP; קוד ICAO: FPPR).

## כלכלה, תיירות ובריאות
בעיר יש כ-1,200 תושבים שעוסקים בדיג, בגידול קקאו וקנה סוכר.

בסנטו אנטוניו יש בתי מלון, מסעדות, ברים, סניפי דואר, מרכז בריאות, בית חולים ובית מרקחת. יש תחנת משטרה ליד הנמל הקטן של העיר. בנוסף, בסנטו אנטוניו יש פארק לאומי ואצטדיון.

## ערים תאומות
* 
* 

## קישורים חיצוניים

## הערות שוליים

קטגוריה:סאו טומה ופרינסיפה: יישובים
קטגוריה:יישובים שהוקמו במאה ה-15
עונת 2017/2018 בליגת העל הקטרית

**עונת 2017/2018 בליגת העל הקטרית** הייתה העונה ה-45 של ליגת העל הקטרית, והזוכה באליפות בעונה זו הייתה א-דוחייל.

## הקבוצות המשתתפות

## טבלת הליגה

## קישורים חיצוניים
* 
* STARS LEAGUE

## הערות שוליים

קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:עונות בליגת העל הקטרית
קטגוריה:2017 באסיה
קטגוריה:2018 באסיה
Zero Gravity

"**Zero Gravity**" (בעברית: "**אפס כוח משיכה**") הוא שיר באנגלית שנכתב והולחן על ידי קייט מילר-היידקי, קאיר נוטול ובוצע על ידי קייט מילר-היידקי. השיר ייצג את אוסטרליה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי האוסטרלית, "Eurovision: Australia Decides" (מילולית - אירוויזיון: אוסטרליה מחליטה).

## מיקומי שיא

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי אוסטרליה באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק אוסטרליה
בחורים רעים לתמיד

**בחורים רעים לתמיד** (באנגלית: **Bad Boys for Life**) הוא סרט פעולה קומי אמריקאי משנת 2020, בבימוי עאדיל אל ערבי ובילאל פלאח. הסרט הוא סרט המשך לסרט בחורים רעים 2, שבעצמו מהווה המשך לסרט משנת 1995, "בחורים רעים".

## תקציר עלילת הסרט
שוטרי מחלקת הסמים במיאמי (MPD) מייק לאורי (ויל סמית') ומרקוס ברנט (מרטין לורנס) שוב משתפים פעולה. הפעם הם נאבקים בארמנדו ארטס, בנו של ראש קרטל סמים שנפטר בכלא, הנשלח על ידי אמו לנקום בכל מי שהיה שותף לכליאת האב ובראשם לאורי עצמו שהיה שתול בארגונו של האב.

## צוות שחקנים
* ויל סמית' - הבלש מייק לאורי, שותפו וחברו הטוב ביותר של מרקוס.
* מרטין לורנס - הבלש מרקוס ברנט, חברו הטוב ביותר של מייק ושותפו.
* פאולה נונייז - ריטה
*ונסה הדג'נס - קלי
*אלכסנדר לודוויג - דורן
*צ'ארלס מלטון - רפה
* ג'ייקוב סיפיו - ארמנדו ארטס, בסוף הסרט מתגלה כי הוא בנו של מייק.
* קייט דל קסטיו - איזבל "המכשפה" ארטס, אמו של ארמנדו
* ג'ו פנטוליאנו - קפטן קונרד הווארד

## פרסים
* פרס בחירת הקהל לסרט של שנת 2020 (2020)
*פרס בחירת הקהל לכוכב הקולנוע של שנת 2020 - ויל סמית' (2020)

## קישורים חיצוניים
* 

## הערות שוליים

קטגוריה:סרטי פעולה אמריקאיים
קטגוריה:סרטי סמים אמריקאיים
קטגוריה:סרטי המשך אמריקאיים
קטגוריה:סרטי קולומביה
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי משבר אמצע החיים
קטגוריה:בחורים רעים
קורה ברמר

**קורה ברמר** (בשוודית: **Kåre Bremer**; נולד ב-17 בינואר 1948) הוא בוטנאי שוודי, סגן נשיא של אוניברסיטת סטוקהולם.

## ביוגרפיה
קורה ברמר החל לעבוד באוניברסיטת סטוקהולם בשנת 1972. הוא קיבל את הדוקטורט שלו בשנת 1976. בשנת 1980 הוא התחיל לעבוד במוזיאון הטבע בסטוקהולם. בשנת 1989 הוא התמנה לפרופסור לבוטניקה באוניברסיטת אופסלה. בהמשך קורה ברמר קודם לתפקידי ניהול באוניברסיטה זו.

ב-2004 הוא חזר לאוניברסיטת סטוקהולם ומונה לסגן נשיא.

קורה ברמר נשוי לבירגיטה ברמר, גם היא בוטנאית.

תחום התמחותו של קורה ברמר הוא מיון עולם הצומח. הוא היה חבר של כוח משימה בינלאומי בתחום זה.

בשנת 1988 הוא נבחר לאגודה הלינאית של לונדון. קורה ברמר חבר באקדמיה המלכותית השוודית למדעים.

## קישורים חיצוניים

* 
* בירגיטה במר באתר של אוניברסיטת סטוקהולם

קטגוריה:בוטנאים שוודים
קטגוריה:חברי האקדמיה המלכותית השוודית למדעים
קטגוריה:סגל אוניברסיטת אופסלה
קטגוריה:שוודים שנולדו ב-1948
רצח באוריינט אקספרס (סרט, 2001)

**רצח באוריינט אקספרס** (באנגלית: **Murder on the Orient Express**) הוא סרט טלוויזיה אמריקאי מסוגת "מי עשה את זה?" משנת 2001 שביים קארל שנקל, המבוסס על הרומן משנת 1934 "רצח באוריינט אקספרס" מאת אגאתה כריסטי בהשתתפות הרקול פוארו. גרסה זו של הרומן מתרחשת בזמן הווה, ומספר הדמויות שבה קטן מזה שבספר. את התסריט כתב סטיבן הריגן, ואת הפסקול המקורי הלחין כריסטופר פרנק.

## תקציר עלילה
פוארו נוסע ברכבת המפורסמת האוריינט אקספרס. הוא פוגש במסעו את חברו בוק שעובד בחברת Compagnie Internationale des Wagons-Lits. בלילה השני מהיציאה מאיסטנבול הרכבת נעצרת כאשר מפולת סלעים חוסמת את המסילה. למחרת בבוקר מתגלה גופתו של המיליונר האמריקאי סמואל אדוארד רצ'ט שנדקר למוות.

מכיוון שאין טביעות נעליים מסביב לרכב, והדלתות היו נעולות, נראה שהרוצח נמצא עדיין בין הנוסעים בקרון של רצ'ט. פוארו ובוק מנסים לפתור יחד את התעלומה. הם נעזרים בכרטיסן פייר מישל.

המפתח לפתרון נמצא כשמתגלה מעורבותו של רצ'ט בטרגדיה של משפחת ארמסטרונג שאירעה שנים אחדות לפני כן בארצות הברית, בו נחטפה תינוקת ואחר כך נרצחה. ההשראה פרשת ארמסטרונג הבדיונית הייתה כנראה מקרה החטיפה של התינוק של צ'ארלס לינדברג.

## צוות השחקנים
* אלפרד מולינה – הרקול פוארו
* מרדית' בקסטר – גברת קרוליין האברד
* לסלי קארון – סיניורה אלוואראדו
* אמירה קסאר – הלנה פון שטראוס
* ניקולס צ'גרין – פייר מישל
* טשה דה וסקונסלוס – ורה רוסקוב
* דייוויד האנט – בוב ארבותנוט
* אדם ג'יימס – ויליאם מקווין
* דילן סמית' – טוני פוסקרלי
* פיטר שטראוס – מר סמואל רצ'ט
* פריץ ופר – וולפגנג בוק
* קאי וייסינגר – פיליפ פון שטראוס
* נטשה ויטמן – מרי דבנהם

## ראו גם
* "רצח באוריינט אקספרס" – סרט משנת 1974 בכיכובו של אלברט פיני בתפקיד פוארו
* "פוארו" – פרק בסדרה בכיכובו של דייוויד סושה שודר בדצמבר 2010
* רצח באוריינט אקספרס" – סרט בכיכובו של קנת בראנה בתפקיד פוארו

## קישורים חיצוניים

## הערות שוליים

קטגוריה:סרטי 2001
קטגוריה:סרטי טלוויזיה אמריקאיים
קטגוריה:סרטי בלשים
קטגוריה:סרטים אמריקאיים מבוססי ספרים
קטגוריה:הרקול פוארו
סויוז TM-11

**סויוז TM-11** (ברוסית: **Союз TM-11**) הייתה חללית מסדרת סויוז, שהמריאה ב-2 בדצמבר 1990 מקוסמודרום בייקונור שכיום נמצא בשטח בקזחסטן. המטרה הייתה לבצע עגינה בבתחנת החלל מיר עם חברי משלחת מס' 8. על סיפון החללית היה גם טויוחירו אקיאמה (יפני ראשון בחלל).

## צוות
* ויקטור אפנסייב - מפקד
* מוסה מנארוב - מהנדס טיסה
*  טויוחירו אקיאמה - אסטרונאוט חוקר (במהראה בלבד)
*  הלן שרמן - אסטרונאוט חוקר (בנחיתה בלבד)

### צוות גיבוי
* אנטולי ארצברסקי - מפקד
* סרגיי קריקאליוב - מהנדס טיסה
*  רויקו קיקוצ'י - אסטרונאוט חוקד
*  הלן שרמן - בנחיתה בלבד

## תיאור המשימה
"סויוז TM-11" שוגרה ב-2 בדצמבר 1990 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U. 

עגינה לתחנת החלל מיר בוצע ב-4 בדצמבר ועברה ללא בעיות. עגינה בוצע לתא אגינה במודול בסיסי של תחנת החלל. בתחנת החלל כבר פעלה משלחת מס' 7 בפיקוד גנאדי מנאקוב. החל הליך חפיפה לקראת עזיבת משלחת מס' 7.

טויוחירו אקיאמה טס לחלל כעיתונאי של רשת יפנית "TBS". כל היום הוא שידר תוכנית של 10 דקות לטלוויזיה ו-20 דקות לרדיו. מכיוון שציוד יפני לא היה תואם את הציוד של התחנה היה צורך להביא לחלל ציוד במשקל של 170 ק"ג. 

ב-10 בדצמבר 1990 "סויוז TM-10" התנתקה מתחנת החלל מיר וחזרה לכדור הארץ כאשר על סיפונה בנוסף לצוות המראה גם טויוחירו אקיאמה שהגיע בחללית  סויוז TM-11 שבוע לפני זה. 

אחריות על תחנת החלל עברה למשלחת מס' 8 שהחלה בפעלותה הסדירה.

ב-26 במרץ בוצע שינוי מיקום עגינה של החללית בתחנת החלל - היא עברה לתא עגינה במודול "קוואנט 1".

ב-26 במאי 1991 "סויוז TM-11" התנתקה מתחנת החלל מיר וחזרה לכדור הארץ כאשר על סיפונה בנוסף לצוות המראה גם הלן שרמן שהגיע בחללית סויוז TM-12 שבוע לפני זה. 

אחריות על תחנת החלל עברה למשלחת מס' 9
## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1990 בברית המועצות
קטגוריה:1991 בברית המועצות
בית הקברות החדש בבלגרד

**בית הקברות החדש בבלגרד** (בסרבית: **Ново гробље у Београду**) הוא בית הקברות המרכזי של בלגרד בירת סרביה ומשרת את אוכלוסיית כל בני הדתות שבעיר.

## היסטוריה
האתר נבנה ב-1886 והיה בית הקברות המתוכן הראשון בסרביה. הוא החליף את בית הקברות הישן שהפריע לפיתוח עירוני, והיה צר מלהכיל את צורכי הקבורות השונות בשל הגידול המואץ באוכלוסיית בלגרד. עד ל-1927 הושלם פינויו של בית העלמין הישן. בית הקברות החדש הוא קומפלקס המכיל בית קברות צבאי, חלקת גדולי האומה הסרבית ובית עלמין יהודי. ב-1983, הכריזה האספה הלאומית הסרבית על בית הקברות כאתר מורשת סרבי.

### בתי העלמין היהודיים

ב-1888 נחנכו ברחוב מִייֶה קוֹבָאצֶ'בִיץ' (בסרבית לטינית: Mije Kovačevića) שני בתי עלמין עבור יהודי בלגרד, האחד אשכנזי והשני ספרדי והם ניצבו בשני צידי הרחוב. בית העלמין הספרדי הוא גדול יותר, ונכון לראשית המאה ה-21 היה מתוחזק והכיתוב על המצבות היה בעברית, בלאדינו ובסרבית. בבית העלמין האשכנזי נמצאות 200 מצבות שהכיתוב עליהן הוא בעברית, בסרבית, בהונגרית ובגרמנית. ב-1925 סופחו שני בתי העלמין לשטח בית הקברות החדש. באמצע שנות ה-20 של המאה ה-20 הוקמה בשטח בית העלמין אנדרטה לזכר 132 יהודי בלגרד שנפלו במלחמות סרביה ממלחמת הבלקן הראשונה ועד מלחמת העולם הראשונה. ב-1928 הועברו מצבות רבני הקהילה מבית העלמין הישן לבית העלמין החדש. בבית העלמין קיימת גניזה בה הוחל ב-1894 ועבורה נקבעה מצבה ב-1931. בבית העלמין קיימת גם אנדרטה לזכר קרבנות קלאדובו-שאבאץ.

## קישורים חיצוניים

* 

## הערות שוליים

קטגוריה:בלגרד: מבני דת
קטגוריה:אירופה: בתי קברות יהודיים
קטגוריה:אירופה: בתי קברות
פונקציית הפסד

**פונקציית הפסד** (באנגלית: **Loss function**) או **פונקציית עלות** (באנגלית: **Cost function**) היא פונקציה הממפה מאורע או ערכים של משתנה אחד או יותר למספר ממשי המייצג "עלות" של מאורע. בבעיות אופטימיזציה מנסים למזער את פונקציית ההפסד. פונקציות הפסד או עלות נמצאות בשימוש נרחב במגוון תחומים בהם אופטימיזציה מתמטית, סטטיסטיקה, אקונומטריקה, תורת ההחלטות ולמידת מכונה. בתחומים מסוימים מתייחסים ל**פונקציית מטרה** שעשויה להיות פונקציית הפסד או הפונקציה הנגדית שלה שאותה רוצים למקסם (למשל פונקציית תועלת ופונקציית כשירות).

בסטטיסטיקה נעשה שימוש בפונקציית הפסד באמידת פרמטרים, כשפונקציית ההפסד אומדת את הסתברות המאורע של תצפיות הנתונים על פי הפרמטרים הנאמדים.

## דוגמאות
### חרטה

### פונקציה ריבועית

שימוש בפונקציית הפסד ריבועית נפוץ בין היתר בבעיות רגרסיה ליניארית למשל בשיטת הריבועים הפחותים. אחד היתרונות של פונקציה ריבועית ביחס לפונקציות הפסד אחרות הוא הסימטריות שלה - שגיאה של הערכה מעל המטרה או מתחת למטרה יתנו הפסד דומה. 

כאשר ערך המטרה הוא t ניתן להציג פונקציית הפסד ריבועית כך:
:\lambda(x) = C (t-x)^2 \; 
כאשר C הוא קבוע (שאותו אפשר גם להגדיר כאחד).

### פונקציית הפסד 0-1
בסטטיסטיקה ובתורת ההחלטות אחת מפונקציות ההפסד המוכרות היא פונקציית הפסד 0-1:
: L(\hat{y}, y) = I(\hat{y} \ne y), \, 
כאשר I הוא פונקציה מציינת.

### Hinge
אחת מפונקציות ההפסד הנפוצות בלמידת מכונה היא פונקציית הפסד Hinge המוגדרת: 
:\ell(y) = \max(0, 1-t \cdot y)
כאשר \ t =\pm 1 מייצג את המטרה, ו־\ y הוא הפרדיקציה. 

קטגוריה:למידת מכונה
איגוד תעשיית ההקלטות הבריטי

**איגוד תעשיית ההקלטות הבריטי** (באנגלית: **British Phonographic Industry**) ידוע גם כ-**BPI**, הוא ארגון סחר שמייצג את תעשיית ההקלטות בבריטניה. באיגוד חברים חברות הקלטות ומפיצים. המטה של BPI נמצא בבניין המחוז, לונדון.

BPI הוקם ב-1973. המשימה המקורית שלו הייתה לטפל בבעיית זכויות יוצרים, לעבוד עם איגודים מקצועיים ולעשות מחקרים על תעשיית ההקלטות ועל תקנות ממשלתיות. BPI לוקחת חלק בניהול זכויות קולקטיביות של הקלטות קול, נוסף לכך האיגוד אחראי להכתרת אלבומי/סינגלים כסף, זהב או פלטינה בבריטניה.

## רקע
איגוד תעשיית ההקלטות הבריטי הוקם בשנת 1973. מטרתו הראשית של הארגון היה להילחם בהפרות של זכויות יוצרים למיניהם. בנוסף לכך, הייתה מטרה לקידום המוזיקה הבריטית ולהענקת תוארי כסף, זהב ופלטינה עבור מכירות של סינגלים ואלבומים.

בשנת 2007, שונה שם החברה מ-.

## תעודה על מכירות
ה-BPI מפעיל מערכת של הענקת פרסים לאלבומים שמכרו מספר רב של עותקים. המערכת החלה ב-1973, כאשר סינגלים ואלבומים שנמכרו בסכום מסוים זכו לתואר של זהב, כסף ופלטינה. תואר הכסף ניתן על אלבום שנמכר בכ-60,000 עותקים ושיר שנמכר בכ-200,000 עותקים. תואר הזהב ניתן על אלבום שנמכר בכ-100,000 עותקים ושיר שנמכר בכ-400,000 עותקים. תואר הפלטינה ניתן על אלבום שנמכר בכ-300,000 עותקים ושיר שנמכר בכ-600,000 עותקים.

התואר הראשון שניתן על סמך אתר האינטרנט של ה-BPI, הוא תואר הכסף לגארי גליטר על שירו "Hello, Hello, I'm Back Again". התואר נרשם ב-30 ביוני 1973.

### מכירות

## ראו גם
*פונוגרף

## קישורים חיצוניים

* 

## הערות שוליים

בריטניה
קטגוריה:הממלכה המאוחדת: תרבות
רכס סטאאפלר

**רכס סטאאפלר** (באנגלית: **Staeffler Ridge**) הוא רכס ארוך בארץ ויקטוריה שבאנטארקטיקה.

הרכס נמצא מערבית לרכס הנסון, ומפריד בין קרחון ויקטוריה התחתון לבין עמק גרינווד.

גובה הרכס 875 מטרים מעל פני הים.

## היסטוריה
### מקור השם
שמו של הרכס ניתן לו בשנת 1964 על ידי הוועדה המייעצת לשמות אנטארקטיים.

הרכס נקרא על שם ג'ורג' ר. סטאאפלר (George R. Staeffler) מהנדס טופוגרפי שעבד באזור מצר מקמרדו מטעם הסקר הגאולוגי של ארצות הברית בשנים 1961–1960.

## לקריאה נוספת
• P.J. FORSYTH, N. MORTIMER & I.M. TURNBULL, **[http://www.mna.unisi.it/Editoria/TAP/TA_pdfs/Volume_09/TA_09_057_Forsyth.pdf Plutonic Rocks from the Cape Roberts Hinterland: Wilson Piedmont Glacier, Southern Victoria Land, Antarctica ]**, Institute of Geological & Nuclear Sciences, Private Bag 1930, Dunedin - New Zealand

## קישורים חיצוניים
* רכס סטאאפלר באתר הסקר הגאולוגי של ארצות הברית
* מפת אזור רכס סטאאפלר
* רכס סטאאפלר באתר הגאזט האנטארקטי של ממשלת אוסטרליה
* רכס סטאאפלר באתר הגאזט האנטארקטי של ממשלת ניו זילנד
* רכס סטאאפלר באתר הגאזט האנטארקטי המשווה SCAR

## הערות שוליים

סטאאפלר
סטאאפלר
ג'וזף קרוסקל

**ג'וזף ברנרד קרוסקל ג'וניור** (באנגלית: **Joseph Kruskal**; (29 בינואר 1928 – 19 בספטמבר 2010) היה מתמטיקאי, סטטיסטיקאי ומדען מחשב יהודי אמריקאי.

## קורות חיים
קרוסקל נולד בניו יורק למשפחה יהודית,סיטונאי פרווה מצליחים. אביו היה יוסף ב. קרוסקל. אמו, ליליאן רוז קרוסקל לבית אופנהיימר נודעה בראשית ימי הטלוויזיה כאמנית אוריגמי.

לקרוסקל היו שני אחים בולטים, מרטין דייוויד קרוסקל, ממציא הסוליטון והמספרים הסוריאליסטיים, וויליאם קראסקל, אחד המפתחים של מבחן קראסקל-ואליס. אחד האחיינים של ג'וזף קרוסקל הוא מדען המחשב קלייד קרוסקל .

## השכלה וקריירה
הוא היה סטודנט באוניברסיטת שיקגו וקיבל תואר ראשון במתמטיקה בשנת 1948 ותואר שני בשנת 1949. לאחר מכן עבר לאוניברסיטת פרינסטון, שם הוא השלים את הדוקטורט שלו ב־1954, תחת הנחייתו של פאול ארדש איתו היו לו שתי שיחות קצרות בלבד. בפועל, החוקרים שהדריכו את עבודותו היו אלברט וו טאקר ורוג'ר לינדון. קרוסקל עבד על Well-quasi-ordering ועל Multidimensional scaling.

הוא היה חבר באגודה האמריקנית לסטטיסטיקה. בנוסף, שימש גם כנשיא החברה הפסיכומטרית  וכנשיא של חברת הסיווג של צפון אמריקה. הוא גם יזם והיה הנשיא הראשון של המועצה לשיכון הוגן של דרום אורנג' ומייפלוואד (Maplewood) בשנת 1963 ותמך באופן פעיל בזכויות האזרח במספר ארגונים אחרים כגון CORE.

קרוסקל עבד במעבדות בל החל מ־1959 ועד 1993.

## מושגים על שמו של יוסף קרוסקל
* האלגוריתם של קרוסקל (1956)
* משפט העץ של קרוסקל  (1960)
* משפט קרוסקל-קטונה (1963)
* דירוג קרוסקל או k-rank (1997)

## קישורים חיצוניים

* מסד הנתונים הלקסיקוסטטי של דיין, קרוסקל ובלק
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סגל מעבדות בל
קטגוריה:בעלי תואר דוקטור מאוניברסיטת פרינסטון
קטגוריה:בוגרי אוניברסיטת שיקגו
קטגוריה:סטטיסטיקאים יהודים אמריקאים
קטגוריה:מתמטיקאים יהודים אמריקאים
קטגוריה:מדעני מחשב יהודים אמריקאים
קטגוריה:קומבינטוריקה
קטגוריה:אמריקאים שנולדו ב-1928
קטגוריה:אמריקאים שנפטרו ב-2010
קייט מילר-היידקי

**קייט מילר-היידקי** (באנגלית: **Kate Miller-Heidke**, נולדה ב-16 בנובמבר 1981) היא זמרת, כותבת שירים ושחקנית אוסטרלית. נציגת אוסטרליה באירוויזיון 2019 בתל אביב, ישראל עם השיר "Zero Gravity".

## קריירה
מילר-היידקי החלה בקריירתה בשנת 2005, מאז זכתה במגוון פרסים, בעיקר בתחום האופרה. בשנת 2019 התמודדה מילר-היידקי בקדם האירוויזיון האוסטרלי – Australia: You Decide וזכתה במקום הראשון כאשר גברה על להקת Electric Fields עם שירם "Happy 2000 and Whatever" בפער של 21 נקודות (135 נקודות לעומת 114).

קייט-מילר היידקי התמודדה באירוויזיון 2019 בישראל, בלווי על ידי זמרי ליווי ישראליים וסיימה במקום התשיעי עם 284 נקודות.

## חיים פרטיים
בשנת 1998 סיימה מילר-היידקי את בית הספר האנגליקני לבנות סנט איידן, לפניו למדה מילר-היידקי בבית ספר חילוני. לאחר שסיימה את בית הספר למדה מילר-היידקי בקונסרבטוריון הלאומי של קווינסלנד תואר ראשון במוזיקה קלאסית כאשר היא מסתמכת על מלגה מלאה. לאחר מכן, למדה מילר-היידקי תואר שני במוזיקה. כזמרת קלאסית היא זכתה במגוון פרסים (בין השנים 2000–2005). את הופעתה האופראית הראשונה עשתה בשנת 2005 באופרה של קווינסלנד בתפקיד פלורה באופרה "The Turn of the Screw".

בשנת 2016, ילדה מילר-היידקי לבעלה קאיר נוטול ילד ראשון, הוא זכה לשם ארני אדוארד מילר נוטול.

## דיסקוגרפיה
*2007 – Little Eve
*2008 – Curiouser
*2011 – Fatty Gets a Stylist
*2012 – Nightflight
*2014 – O Vertigo!

## פילמוגרפיה
### בטלוויזיה וקולנוע
*ספר החול (2015) – בתפקיד: אישה.
*הגירושין (2015) – בתפקיד: קרוליין.
*בחורות בשחור (2018) – בתפקיד: הזמרת במועדון.
*בלואי (2023, דיבוב) - בתפקיד: אמא של צ'ילי.

### מחזות
*ג'רי ספרינגר: האופרה (2009) – בתפקיד: בייבי ג'יין.
*מותו של קלינגהופר (2012–2014) – בתפקיד: רקדנית צעירה בריטית.
*הארנבים (2015–2016) – בתפקיד: ציפור שיר.

## פרסים ומועמדויות
### פרסי התאחדות תעשיית ההקלטות האוסטרלית ([[ARIA]])

### פרסי הלפמן

### פרסי המוזיקה של APRA

### פרסים אחרים

## קישורים חיצוניים

* 

## הערות שוליים

קטגוריה:זמרות אוסטרליות
קטגוריה:זמרות-יוצרות אוסטרליות
קטגוריה:שחקניות קולנוע וטלוויזיה אוסטרליות
קטגוריה:משתתפי אירוויזיון 2019
קטגוריה:נציגי אוסטרליה באירוויזיון
קטגוריה:משתתפי Eurovision - Australia Decides
קטגוריה:משתתפי הזמר במסכה (תוכנית טלוויזיה אוסטרלית)
קטגוריה:בוגרות אוניברסיטאות ומכללות באוסטרליה
קטגוריה:אוסטרליות שנולדו ב-1981
קטגוריה:אוסטרלים שנולדו ב-1981
רכס הנסון (אנטארקטיקה)

**רכס הנסון** (באנגלית: **Hanson Ridge**) הוא רכס נישא שאינו מכוסה קרח, בארץ ויקטוריה שבאנטארקטיקה.

הרכס ממוקם 6 קילומטרים צפונית מערבית לכף ספייק, בסמוך למרכז קרחון ההדום וילסון.

גובהו של הרכס 401 מטרים מעל פני הים.

## היסטוריה
### גילוי הרכס

הרכס התגלה על ידי המשלחת האנטארקטית הבריטית בפיקודו של רוברט פלקון סקוט שחקרה את אנטארקטיקה בין השנים 1913–1910.

### שם הרכס

במפות שצוירו על ידי המשלחת האנטארקטית הבריטית כונה הרכס בשם "רכס בלק" (Black Ridge).

מאחר שקיים רכס בלק אחר בארץ ויקטוריה, החליטה הוועדה המייעצת לשמות אנטארקטיים בשנת 1964 לשנות את שם הרכס לשמו הנוכחי.

הרכס נקרא על שם קירבי ג'י. הנסון (Kirby J. Hanson), מטאורולוג בתחנת הקוטב הדרומי בשנת 1958.

## קישורים חיצוניים

* רכס הנסון באתר הסקר הגאולוגי של ארצות הברית
* רכס הנסון באתר הגאזט האנטארקטי של ממשלת אוסטרליה
* רכס הנסון באתר הגאזט האנטארקטי של ממשלת ניו זילנד
* רכס הנסון באתר הגאזט האנטארקטי המשווה SCAR של ממשלת אוסטרליה
* מפת אזור רכס הנסון
* תצלום לוויין של אזור רכס הנסון
* תחזית מזג אוויר עדכנית ארוכת טווח עבור רכס הנסון

## הערות שוליים

הנסון
הנסון
ארשקוואדקרט

**ארשקוואדקרט** (בהונגרית: **Érsekvadkert**) הוא כפר במחוז נוגראד שבצפון הונגריה.

## יהודי ארשקוואדקרט
יהודים ראשונים הגיעו ליישוב בתחילת המאה ה-19 וברובם היו סוחרים אמידים, הקהילה הייתה כפופה לבלשגיארמט. להלן השינויים במספר היהודים בכפר לאורך השנים:

## לקריאה נוספת
*פנקס הקהילות הונגריה, יוסף שוויצר, עמוד 174
*ארשאק-ואדקארט (ואדקערט), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 49. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
פלסיוצ'לוס

**פלסיוצ'לוס** (שם מדעי: *Plesiochelys*) הוא סוג נכחד של צב אשר חי בסוף תור היורה וכלל מין בודד - *Plesiochelys etalloni*. מאובניו נמצאו ב-1873 באירופה ברחבי שווייץ, צרפת, אנגליה, ספרד ופורטוגל בשכבות סלעים, בהם נמצאו מספר עצמות גולגולת מאובנות ועצמות שלד .

צב קדום זה היה אולי מאבותיהם של צבי הים, אשר התפתחו רק בתור הקרטיקון והיו נראים אחרת ממנו. עם זאת מבנה השלד מרמז שהיה קשור למים והוא נמצא באזורי חופים לצד חיות ימיות, מה שמרמז שחי רוב זמנו בקרבת ים תטיס.

ככל הנראה צב זה נכחד לחלוטין בסוף תור היורה.

## ראו גם
*טוקסוצ'לוס

## קישורים חיצוניים

קטגוריה:צבים חבויי-צוואר
קטגוריה:בעלי חיים שחיו ביורה עליון באירופה
קטגוריה:צבים שחיו במזוזואיקון
קטגוריה:צבי ים פרהיסטוריים
רכס בלאק (אנטארקטיקה)

**רכס בלאק** או **מצוק בלאק** (באנגלית: **Black Ridge**; מילולית: הרכס השחור) הוא מצוק נישא ברכס דיפ ריז בארץ ויקטוריה שבאנטארקטיקה.

אורכו של המצוק 13 קילומטרים, והוא מגיע לגובה של 1,500 מטרים מעל פני הים.

המצוק מפריד בין קרחון פריסטלי וקרחון קורנר.

## היסטוריה
### גילוי הרכס
הרכס התגלה לראשונה על ידי המשלחת הצפונית של המשלחת האנטארקטית הבריטית שחקרה את אנטארקטיקה בין השנים 1913–1910.

### מקור השם
הרכס נקרא בשם זה בשל צבעו הכהה.

## לקריאה נוספת
• PETER OBERHOLZER, CARLO BARONI, JOERG M. SCHAEFER, GIUSEPPE OROMBELLI, SUSAN IVY OCHS, PETER W. KUBIK, HEINRICH BAUR and RAINER WIELER, **[https://www.researchgate.net/publication/259361260_Limited_PliocenePleistocene_glaciation_in_Deep_Freeze_Range_northern_Victoria_Land_Antarctica_derived_from_in_situ_cosmogenic_nuclides Limited Pliocene/Pleistocene glaciation in Deep Freeze Range ,northern Victoria Land, Antarctica, derived from in situcosmogenic nuclides]**, Antarctic Science 15 (4): 493–502 (2003) DOI: 10.1017/S0954102003001603

• R. G. Adamson, **[https://www.tandfonline.com/doi/pdf/10.1080/00288306.1971.10421943 Granitic rocks of the Campbell—Priestley divide, Northern Victoria Land, Antarctica]**,New Zealand Journal of Geology and Geophysics, 14:3, 486-503, DOI: 10.1080/00288306.1971.10421943

## קישורים חיצוניים
* רכס בלאק באתר הסקר הגאולוגי של ארצות הברית
* רכס בלאק באתר הגאזט האנטארקטי של ממשלת אוסטרליה
* רכס בלאק באתר הגאזט האנטארקטי של ממשלת ניו זילנד
* רכס בלאק באתר הגאזט האנטארקטי המשווה SCAR של ממשלת אוסטרליה

## הערות שוליים

בלאק
בלאק
אוסידרקו

**אוסידרקו** (שם מדעי: *Aussiedraco*; מילולית: "דרקון אוסטרלי") הוא סוג של פטרוזאור גדול הקרוב לאורניתוכיריים אשר חי בתחילת הקרטיקון. המאובנים שלו התגלו ב-1980 בתצורות טולבוק  שבקווינסלנד, אוסטרליה. מאובנים אלה כללו בעיקר עצמות מהלסת התחתונה והם קיבלו שם ב-2011 בידי החוקרים אלכסנדר קלנר, תאיזה רודריגוס ופביאנה ר. קוסטה. הפטרוזאור קיבל את שמו עקב דמיון הלסתות לאלה של מפלצת דמוית דרקון. השם הספציפי ניתן לכבוד החוקר הראשון שתיאר אותו, ראלף מולנר.

הפטרוזאור היה דומה במראהו לפטרוזאור *Mythunga*, באורך של 4–5 מטרים. הוא היה בעל לסת תחונה ישרה בעלת 5 שורות שיניים דקות שהשתפעו ובלטו החוצה. הראש היה קטן וחסר ציצה או עטרה מיוחדת. לא ידוע הרבה על הגוף.

מאובני האוסידרקו דמו במראם לאלה של האורניתוכירוס או של האנהגוארה והוא משויך לקבוצה אורניתוכירואידה. פטרוזאור זה היה דואה מעל אוסטרליה ומחפש טרף קטן אותו היה לוכד בלסתותיו המוזרות.
## קישורים חיצוניים

קטגוריה:בעלי חיים שתוארו ב-2011
קטגוריה:טקסונים שתוארו בידי אלכסנדר קלנר
קטגוריה:פטרנודונטואידה
קטגוריה:בעלי חיים שחיו בקרטיקון באוסטרליה
פראנטלודון

**פראנטלודון** (שם מדעי: *Paraentelodon*; מילולית: "קרוב לאנטלודון". השם פירושו: "שיניים מושלמות") הוא סוג של מכפיל פרסה קדום דמוי-חזיר ממשפחת האנטלודונטיים אשר חי באסיה (בגאורגיה, קזחסטן וסין) במהלך תקופת האוליגוקן. הוא קיבל את שמו ב-1964.

במראהו הוא דמה לדיאודון מהמיוקן של אמריקה הצפונית ויחדיו היו הגדולים שבבני משפחתם. כמה חוקרים מסווגים את שניהם יחדיו או לפחות לבעלי אותם אבות. הוא הגיע לגובה של 2.1 מטר. הלסתות שלו היו גדולות, בעלות "יבלות" בדומה לאלה של חזיר יבלות ובעלות שיניים גדולות שהותאמו לאכילת כל. ייתכן שהיה טורף מפיל אימה שבזז טרף לטורפים אחרים או ניזון מנבלות וכן השתמש בלסתות כדי לחפור ולמצוא שורשים באדמה.

יונק זה נכחד בסוף הפלאוגן והחלף באנטלודונטיים אחרים כמו הדיאודון שהגיע לגודל דומה.

## קישורים חיצוניים

קטגוריה:אנטלודונטיים
קטגוריה:מגה-פאונה של הפלאוגן באירואסיה
קטגוריה:יונקים שחיו באוליגוקן באסיה
קטגוריה:יונקים שחיו באוליגוקן באירופה
קטגוריה:מכפילי פרסה שחיו באוליגוקן
קטגוריה:מאובני טקסונים שתוארו ב-1964
Heaven (שיר של D mol)

"**Heaven**" (בעברית: "**גן עדן**") הוא שיר באנגלית שנכתב והולחן על ידי דייאן בוסוביץ', אדיס אמיניץ' ובוצע על ידי D mol. השיר ייצג את מונטנגרו באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי המונטנגרית, "Montevizija 2019".

## קישורים חיצוניים

## הערות שוליים

קטגוריה:שירי 2019
קטגוריה:סינגלי בכורה מ-2019
קטגוריה:שירי אירוויזיון 2019
קטגוריה:שירי מונטנגרו באירוויזיון
קטגוריה:שירים באנגלית
קטגוריה:שירים על גן עדן
קטגוריה:סינגלים בהוצאת יוניברסל מיוזיק גרופ
נסודון

**נסודון** (שם מדעי: *Nesodon*; משמעות השם: "שן אי") הוא סוג של יונק קדום ממוצא דרום אמריקני אשר חי בתקופת המיוקן לפני 23.3-15.5 מיליון שנה. המאובנים של הנסודון תוארו ב-1846 בידי החוקר הידוע ריצ'רד אוון שטבע את שם הדינוזאורים. המאובנים התגלו בארגנטינה ובתצורות ריו פריאז (Río Frías Formation) שבצ'ילה. התגלו בהם ארבעה מינים.
## מאפיינים
יונק זה היה המקביל הדרום-אמריקני של הפרים והקרנפים והוא הגיע לגובה 1.5 מטר בכתפיים ושקל כ-554 ק"ג. ממבנה שיניו נראה שהיה צמחוני ורעה עשבים בערבות הקדומות. המין *N. imbricatus* היה בעל שיניים חלשות יותר וניזון אולי מעלים, קליפות עץ ופירות במקום מעשב ודגניים. היו לו שיניים קדמיות ארוכות גדולות שאיתם אולי התגונן מטורפים כמו התיילקוסמילוס.

## ראו גם
*טוקסודון - קרוב משפחתו של הנסודון שחי בתקופה מאוחרת יותר אך נראה כמותו.

## קישורים חיצוניים

קטגוריה:בעלי חיים שתוארו ב-1846
קטגוריה:טוקסודוניים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1846
D mol

**D mol** היא להקה מונטנגרית אשר ייצגה את מונטנגרו באירוויזיון 2019 בתל אביב, ישראל עם השיר "Heaven", כיוון שניצחה במקום הראשון בקדם Montevizija 2019 כשהיא גוברת על איוואנה פופוביץ'-מרטינוביץ' עם שירה "Nevinost". הלהקה היא הרכב ווקאלי והרמוני ללא כלי נגינה.

## קישורים חיצוניים

## הערות שוליים

קטגוריה:משתתפי אירוויזיון 2019
קטגוריה:מונטנגרו: תרבות
קטגוריה:נציגי מונטנגרו באירוויזיון
ואננוזאורוס

**ואננוזאורוס** (שם מדעי: *Wannanosaurus*) הוא סוג של דינוזאור צמחוני ממשפחת פכיצפלוזאוריים שנמצא בצפון-מזרח סין בתור הקרטיקון שלפני 80 מיליון שנה מזמננו. דינוזאור זה נחקר בידי החוקר הו ליאן-האי (Hou Lian-Hai) ב-1977. הפירוש של שמו הוא: "לטאת וואננו" - אזור המכונה כיום כמחוז אנחווי בסין, בו התגלו ממצאי השלד שכללו עצמות גולגולת שבורה, לסת תחתונה, צלעות, כמה מעצמות הגפיים והזנב. נמצא ממנו מאובן בודד.

הוואננוזאורוס היה פכיצפלוזאור פרימיטיבי בעל גולגולת רחבה עם פתחים גדולים, לסתות רחבות וגוף קטן באורך של לא יותר מ-60 ס"מ. בניגוד למרבית הפכיצפלוזאוריים הגולגולת לא נראתה כמו "כיפת עצם" מחוזקת ודמתה יותר לקרניים עבות. כמה חוקרים משייכים אותו למשפחה הנתונה במחלוקת הומלוצפליים, בה ההומלוצפל.

דינוזאור זה היה בעל מבנה שיניים שמרמז שהיה אולי אוכל חרקים או אוכל כל בנוסף על צמחים.

## קישורים חיצוניים

קטגוריה:פכיצפלוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1977